PTE Informatika és Általános Technika Tanszék. 	Előadó Cech Vilmos egy.adj.
2007. őszi dolgozattémák "Ember és technika" tantárgyból

A dolgozat terjedelme legyen 7-10 oldal. Dolgozza fel a téma történeti, fizikai, kémiai és biológiai vonatkozásait. Időben és térben kialakuló eszközök fejlődését, az egyénre gyakorolt hatását, a tömeges felhasználás hatásait. Legyen reális véleménye a választott téma környezeti hatásairól. A választott témakörben: honnan-, hogyan-, és hova tart az egyén-, kis-, és nagyközösség és az emberiség. Legyen a dolgozat egy előadás téma tervezete. 
A felhasznált irodalmat kérem a dolgozat végén feltüntetni pl.[3.] Az átvett szöveget pedig ”   „-közé kell helyezni, a mondat végén pedig.[3.]jelezni az eredetét!
 					Beadási határidő: 2007. november 21. szerda 14 óra

1. Tengervíz, használati víz, ivóvíz, vízi élővilág és az ember (személy- és közösség) kapcsolata. Technikai környezet hatása a vizes környezetre.

2. Az élővizek használatának szempontjai rövid-, közép- és hosszútávon. Helyi-régió-kontinens és globális szempontok figyelembe vételével. 

3. Milyen (édes)vízgazdálkodási stratégiák irányában kell hazánk (a Kárpát-medence) lépnünk, megvalósítani még időben. (A globális változások – melegedés- bekövetkezése esetén)

4. Szállítási rendszerek, módszerek. Egyén-kisközösség (család) - nagyközösség - tömeg személy-szállítás

5. Anyagszállítási rendszerek, módszerek. Egyén-kisközösség (család) - nagyközösség számára. Gáz, folyadék, szilárd közegek szállítása folyamatos és diszkrét adagokban. Konténerek.

6. Testünk és környezetünk kedvező és biztonságos hőmérsékleten tartásának módszerei, ezt biztosító technikai eszközök korábban és napjainkban. (Ruházat- lakás - közösségi élettereink, élelmiszereink, használati eszközeink óvása káros hatásoktól) 

7. Ruházatunk anyagának változása, feldolgozása időben és térben. Közelmúlt, jelen és jövő a ruházati "iparban", hatása az emberre.

8. Élelmiszereink összetételének változása időben és térben a történelem folyamán. Nomád és letelepedett csoportok élelem-szerzési és elkészítési lehetőségei, eszközei, módszerváltozások.              

9. A technikai haladás által létrejött "termelékenység" növekedése és igényváltozás jelenünkben. Az élelmiszer előállítás alakulása, technológiai-, tömegességi- összetétel változásai és hatásuk.

10. Élelmiszereink. Egyéni-, kisközösségi- és nagyközösségi- tömeg élelmezés alapanyagai, elkészítésüknek eszközei. Történeti áttekintés napjainkig. Hatásuk az egészségre rövid és hosszabb távon.

11. Sugárzások és érzékelők az életünkben - környezetünkben. Milyen sugárzást mire, mikor és hogyan használunk?

12. Helyváltoztatás. Felszín alatt, felszínen, felszín felett. Állatvilág, ember mozgásai, életmód. Veszély elkerülés, élelem-szerzés. Technikai eszközök, a képesség fejlesztése.

13. Anyagtársítások. Anyagok összeválogatása jó tulajdonságaik szerint és együtt tartásuk a használat idejére. Használatuk során elért előnyeik. (Ruházat, építő és szerkezeti anyagok, informatika területén)

14. A technikai környezetünk fokozott átalakítása és a felhasznált anyagok feleslegessé válása utáni sorsa, semlegesítése.

15. Új, mesterségesen létrehozott anyagok jelenlétének előnyei és hátrányai a környezetünkben.

16. Technikai ismeretek oktatásának célja, szintje, követelményei, a felhasznált anyagok, várható eredmények hatása a következő nemzedék egyedeire és közösségekre, hazánk boldogulására.

17. A technika oktatása, tematikája és módszere mennyiben segíti vagy gátolja a magasabb színvonalú emberi tevékenységet? 

18. Milyen ismereteket és milyen szinten tart szükségesnek a technikatanár képzésben? 

19. Milyen környezeti és társadalmi (helyi, régiós és országos) hatásokkal jár nyersanyag lelőhely (bánya) feltárása, megnyitása. Foglalja össze a rövid (2 év)-, közép (15 év) és hosszú távon (50-100 év) előnyöket-hátrányokat. 

20. Ragasztás. Régen és napjainkban. Milyen anyagokat használtak? Milyen ismeretek segítették előre a korszerű anyagkapcsolások kialakulását? Milyen csúcstechnológiák valósulhattak meg a ragasztás-technológia fejlődésével?  

21. Másodlagos nyersanyag - hulladék kezelés szemlélet változtatás szükségessége és Ön által javasolt módjai.

22. A hulladék szelektív gyűjtése, lehetséges változatokra javaslatok indoklása, szervezésére gondolatok. Az újrafeldolgozási módokra javaslatok, szemlélet változás elősegítése. Háztartás, közösségi és ipari (nagyüzemi) kezelés lehetséges és szükséges irányai.

23. Légköri szennyezések csökkentésének lehetséges módjai. Egyéni kis és nagyközösségi lehetőségek, módszerek összevetése. 

24. Színek, technikai környezete az ember kapcsolata. Hogyan színezünk? Színképzők, fizikai (optika), kémiai, biológiai szempontok.

25. Fény. Emberi látás és az érzékelők hasonlósága és különbözőségei. Érzékelők használatának hatása a technikai környezetünkre.

26. Természetes és mesterséges fény(sugár) források használata a technikai környezetben. Hatások, lehetőségek.    

27. Ismertesse, hogy az EU környezetvédelmi előírásai milyen változtatásokkal és módon tarthatók be abban a megyében, régióban ahol Ön lakik.

28. A megyeszékhelyi hulladék összegyűjtés módszereinek és feldolgozás rendszerszemléletű szervezési – technológiai folyamatát vázolja a megszerezhető régiós ismeretek segítségével.  

29. A hossz- és időmérés történeti kialakulása és működése. (GPS, Nóbel-díj, jobb GPS) Nagy Adrien

30. Az Ön környezetében és nagyobb közösségéből kikerülő hulladék feldolgozás lehetőségei, módszerei. Rendszerezze és határozzon meg egy fontossági sorrendet!

Záró kérdések a félév végére.

A hallgató a feltett kérdéskörre rendszerszemléletű választ ad kb. 10 percben folyamatos előadással. Válaszának felépítése: felvezetés, tartalom kifejtés és következtetések.
A válaszában használja a félév folyamán vetített videó anyagokat és az előadás során elhangzott példákat, az előadások során készítette a feljegyzést.

1. Életünk és a víz. Édesvíz, ivóvíz, oldószer, víz körforgás, öntözővíz. Élővizek, halászat. Gazdálkodás a vízzel, Folyók szabályozása, tározók. Közlekedés, hajózás. Környezetünk és szokásaink. Környezetvédelem az EU-ban. Víz - H2O (PP) -   Video: Somlyódi L.: "Az értől az óceánig". Vízenergia (PP),                                 Vízenergia 2 (PP)             

2. Kommunális és ipari szemét, hulladék. Újrafelhasználás, átalakítás, semlegesítés. Másodlagos nyersanyagok. Gyűjtési rendszerek.
Video: S-Technopolisz 5. "Városok tisztasága",- "Hulladék szelektálás, feldolgozás" 30' Spectrum Környezetvédelem az EU-ban (PP)

3. Elektromágneses hullámok: UV-látható fény -IV (közeli-távoli) Fény - látás - vizualitás. Fény a fizikában-kémiában-biológiában. Látás, érzékelés	
Fény és a látás (PP) Video: Bor Zs. "Mindentudó fénysugár: a lézer", Spectrum: Elektromágneses hullámok 25'(Új lehetőségek, technológiák)

4. Fény- Lézerek. Közösségek technikája: Térképezéstől a térinformatikáig 
 Tájékozódás - térképezés története, generáló törekvések. Térképfajták, út, vasút, közműtérkép. Kataszterek készítése. Talaj és mélyréteg kataszterek. Globális helymeghatározás és széleskörű használata. 
Földmérés 1 (PP), Földmérés 2 (PP) Térképezéstől a térinformatikáig  PP. Video: Bor Zsolt: A lézerfény titkai, 42' Video:  Pap L.: Globális helymeghatározás 2/3-ig.   Mindentudás Egyeteme előadás anyagai                     

6. Alacsony és magas hőmérsékletek használatának terjedése. Új anyagtulajdonságok megismerése, kihasználása. Fizikai - kémiai - biológiai alkalmazásuk.  Mélyhűtés, hevítés, pasztörizálás. Sütés, karamelizálás, párlatok       
Közlekedés - szállítás - rendszerek. Levegőben, vízen: tavak, folyók, tengerek. Földfelszínén és alatt. -  Energia forrásaik. Egyéni és tömegközlekedés. - Lokális és globális hálózatok
Hő és az ember  PP., Video:  Vasút története napjainkig. - Szállítás történet, módok szempontok (PP) Video: S-Technopolisz 4."A közlekedés"

7. Biotechnológia. lehetőségek, módszerei, hatása a társadalomra.
Biotechnológia 1-2. (PP). Nemesítés (PP)